12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2933 της 28 Απρ./24 Μαΐου 1954 Περί συμπληρώσεως της υπ’ αριθ. Π.24396/1953 αποφάσεως του Υπουργού των Οικονομικών περί μεταφοράς καπνού, ελαιολάδου κλπ. άνευ καταθέσεως εγγυήσεως. Εν όψει του 2 εδαφίου της 12ης παραγράφου του άρθρ. 75 του Νόμ. 1165 «περί Τελωνειακού Κώδικος και της υπ’ αριθ. 58045/16.9.1953 αποφάσεως της εξ Υπουργών επιτροπής της υπ’ αριθ. 267/1953 πράξεως του Υπουργικού Συμβουλίου». Συμπληρούντες την υπ’ αριθ. Π.24396/11.12. 1953 ημετέραν απόφασιν, εγκρίνομεν όπως, κατά την από λιμένος εις λιμένα του Κράτους μεταφοράν καπνού, ελαιολάδου και ελαιολάδου ραφινέ ή κουπέ, ούτινος η εξαγωγή συμφώνως προς την ανωτέρω υπ’ αριθ. 58045/16.9.1953 Υπουργικήν απόφασιν επιτρέπεται μόνον μέχρι ποσότητος 20.000 τόννων μη κατατίθεται η υπό της ανωτέρω αποφάσεως προβλεπομένη εγγύησις. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 